Владимир Ленин

**Владимир Ильич Ленин** (; 22. апрѣля 1870, Симбирск, Российска империя – 21. януара 1924, Горкы коло Москвы, РСФСР, СССР) — российскый комунистичный политик и револуционер, голова болшевицкой фракции, архитектор, мурник и первый везирь совѣтской державы (1917–1924), теоретик ленинизму, доктрины, што адаптовала марксизм ку добѣ империализму.

Ленин Владимир Ильич (псевдоним), правдиве призвиско Ульянов (1870–1924), русскый револуционер и политик. Походив из родины вызнамного директора гимназии и, по проведеню смертелной кары брата му, обернув ся ку револучным идеям. Не позераючи на проблемы з урядами, удало му ся выштудовати право, а неодовго включив ся в чинность Социал-демократичной роботничой партии России и по розколѣ партии в року 1903 став ся лидером ей болшевицкой фракции. Часто трафляв до арешту и мусѣв жити на высланю, вернув ся лем в року 1917 по детронизации царя. По тому удало ся му звершити державный переворот, в резултатѣ которого хопив ся моци. Неодовго подписав мир з Нѣмецком, але в России ся зачала домова война, котра в дакоторых мѣстах тягла ся до року 1923. Болшевикы ся справовали барз немилосердно в часѣ войны и наступной совѣтизации России.

## Ключовы факты з живота
### Дѣтство и школованя
Быв третий з шестеро дѣти в дружной щастливой родинѣ высокошколованых и културных родительох. Закончив гимназию на одлично. В 16 рокы нич не указовало на будучого бунтаря. Але в 17 рокы по передчасной смерти отця и завѣшеню старшого брата Александра за участь в терористичной групѣ, плановавшой забити императора Александра&nbsp;ІІІ., Владимир нечекано став ся головов родины, котра одтеперь была потупена як выховавша «антидержавного злочинця». Владимир, зачавшый ся учити на универзитѣ в Казани, быв выказаный з универзиты и з Казани и высланый в село Кокушкино в маеток дѣда, де уже скорше была выслана старша сестра му, Анна. В року 1889 Ульяновы перенесли ся до Самары, де Владимиру дозволили скласти испыты на правника, и быв адвокатом в Самарѣ (1982–1983), пак в Санкт-Петербургу (1893–1895). 

### Зачаток револучной чинности
В столици з иншыма марксистами створив нелегалный «Союз борьбы за освобождение рабочего класса». В децембрѣ 1895 года организаторы «Союза» были арештованы, быв запертый в тюрму на 15 мѣсяци, а пак спроваженый на высланя в село Шушенске, на Сибирию, на три рокы. Там за ним пошла и його обручена, Надежда Крупска. В року 1900 одышов до загранича, де писав роботы з теории пролетарской револуции, од року 1901 хосновав псевдоним *Ленин*.

### Русскы револуции и свѣтова война

По неуспѣху револуции 1905 Ленин мусѣв зась одыйти до загранича, а царскый режим зреализовав скромны реформы и невеликы репресии и добив ся, же ряды револуционерох прорѣдли. В августѣ 1914 выбухла свѣтова война, социалистичны партии по вшиткой Европѣ ся здружили довкола своих урядох, наперек резолюции Другого Интернационала, котрый од них жадав противити ся своим урядам, аж и обаляти их. Ленин тогды выголосив новый слоган: «Обернути империалистичну войну на домову!» Але ани так не достав вельо симпатизантох ани в наступных рокох: люде не хотѣли нияку войну. Ку року 1917 Ленину ся видѣло, же война ся нигда не скончить, и перспектива револуции навално зникать. Але за тыждень з 8. по 15. марца 1917 голодны, замерзлы, змучены войнов роботникы и воякы Петрограда змогли ся обалити царя. Ленин и його найблизшы соратникы понаглили ся дому, а нѣмецка влада дозволила им повезти ся в двох специалных вагонах з невтралного Швайца через вшитку Германию, застачивши грошѣ и охрану. Берлин ся надѣяв, же револуция в России подломить ей военну силу. Ленин прийшов до Петрограду 16. апрѣля 1917, мѣсяць по тому, як царь мусѣв ся зречи престола. Из револуции ся родив *Дочасный уряд*, сформованый з буржуазно-либеральных партий. Приход того уряду ку владѣ став ся можный лем из сугласу Петроградского Совѣта, совѣта роботницкых депутатох, выбранных на заводах столицѣ. Але *Дочасный уряд* не хотѣв прияти найвекшы жаданя роботникох, воякох и селян — неодкладный мир и роздѣл статкарскых земель межи селянами.

### Розбудова совѣтской державы и домова война
Лем влада Совѣтох могла сповнити тоты жаданя. Ленин сформуловав слоган: «Вшитку владу Совѣтам!», але болшевикы ещи не мали векшину в Совѣтах. Онь в септембрѣ 1917 вымучены од войны и упадка економикы роботникы, воякы и селяне, котры жадали неодкладных и радикалных перемѣн, проголосовали за болшевицку векшину. Ленин, котрый быв скрыв ся до илегалиты по тому, як *Дочасный уряд* выголосив го за «нѣмецкого агента», выхосновав момент, жебы обалити *Дочасный уряд* и передати владу Совѣтам, котры теперь были в руках болшевикох. 7. и 8. новембра ведена болшевиками Червена гвардия ай револучны воякы и морякы, натрафивши лем на незначный одпор, обалили *Дочасный уряд* и выголосили, же державна влада перешла до рук Совѣтох. Делегаты Другого Всероссийского зъѣзду Советох проголосовали за принятя повной влады и выбрали Ленина предсѣдником Совѣта Народных Комисарох, нового Совѣтского уряду, ай одобрили його *Декрет о мирѣ* и *Декрет о землѣ*. Коли в януарѣ 1918 года слободно выбрали *Уставотворны Зборы*, меншевикы и правы есеры категорически одвергли совѣтизм. Тогды Ленин без ваганя розказав розогнати *Уставотворны Зборы*. Лѣвы комунисты были против мира, але Ленин видѣв, же тото найглубше желаня люду, и наконець в марцу 1918, коли неприятель одорвав ещи векшу часть бывшой России, в Брест-Литовску подписали мир. Уряд Ленина одказав ся од выплаты вшитых заграничных позычок и без компензации национализовав чужоземны активы в России. Война з вонкашным неприятельом ся закончила, але такой в року 1918 зачала ся домова война, котра принесла миллионы жертв и незмѣрны спустошеня. Меджи первыма жертвами быв сам Ленин. В августѣ 1918 нападник вцѣлив Ленина двома кулями в шию при выходѣ з фабрикы, де иппен мав выступ з далшов рѣчов, але Ленин ся з того выздоровѣв. 
Совѣтскый уряд наразив на величезны перепоны. Антисовѣтскы силы, што достали прозывку *бѣлых*, ведены переважно бывшыма царскыма генералами и адмиралами, завзято ся били за обаленя режима *черленых*. Што вецей, союзникы щедро застачали *белых* техников, грошима и войсками подтримкы, котры заручали безпеку *бѣлых*. Далша жура была з селянами: поддержка их жаданя забрати и роздѣлити вшитку землю од землепанох завойовала довѣру селян, без подпоры котрых влада бы не могла ся удержати. Але розвал економикы заставив Ленина, не маючи грошей и товарох, обы обмѣняти на зерно, потребное на прокормленя Червеной Армии и городского обывательства, завести систему реквизиции звышкох хлѣба. Селяне ся сопротивляли, хоть лем до того, покля не скусили «ослободженя» *бѣлыма*. На завойованых териториях *бѣлы* вернули землю пережым властникам и твердо покарали селян, посмѣвшых захватити чужое. Зато хоть и не приимали селяне совѣтскы реквизиции хлѣба, але тоты з них, што мусѣли выбрати меджи *червеныма* и *бѣлыма*, выбирали *червеных*. 

### Конець войны и далшы проблемы
Ку року 1921 на векшой части територии побѣдили *червены* и перед селянами уже не стояв выбор. Але теперь они категорично ся одказали здавати хлѣб владѣ. Грозило масове селянске восстаня и Ленин рѣшив одступити. В марцу 1921 была заведена Нова економична политика, што поклала конець реквизициям и дозволила селянам продавати урожай на вольному торгу. Тото означало часточное наверненя капитализма, але привело ку росту економикы. Теперь Ленин зачав бой против опозиции вдну партии, поважуючи же она стала ся опасна, бо селянство и значна часть роботникох были незадоволены совѣтскым режимом. Тоты репресии розчистили путь настаню особной диктатуры Сталина. Совѣтска держава в послѣдны рокы живота Ленина была дуже далека од образа социализма, котрый он нарисовав во своих теоретичных роботах. В апрѣлю 1922 дохторы выбрали му з шиѣ едну з куль, котры достав из пиштолѣ нападника в року 1918. Через мѣсяць по тому Ленин зостав часточно парализованый и не годен быв говорити.  далшый мозговый удар остаточно одняв му дар рѣчи, а  далша гута спричинила його смерть того ж дня.

## Жерела
* 
* **How did Vladimir Lenin change the world?** Questions and answers about Russian revolutionary leader Vladimir Lenin. https://www.britannica.com/video/Top-questions-answers-Vladimir-Lenin/-245849  *(Як Владимир Ленин змѣнив свѣт? Курты факты з животописа:
* Владимир Ленин уродив ся в Симбирску, Россия 22. апр. 1870.
* Ленин штудовав право на Казанской универзитѣ, але быв выключеный уже по трьох мѣсяцях. Наперек тому, склав испыты на [[правник]]а на одлично и року 1891 достав диплому [[правник]]а.
* Ленин уженив ся з Надеждов Крупсков 22. юла 1898. Крупска была його секретарьков и мала ключову организачну роль в створѣню Российской комунистичной партии.
*Владимир Ленин змѣнив свѣт як везирь болшевицкого переворота (1917).
* Владимир Ленин умер 21. януара 1924 в Горках, Россия.)*

## Референції

Ленін